Գրիգորի Շեգալ

Գրիգորի Միխայլովիչ Շեգալ (, ), խորհրդային նկարիչ, ԽՍՀՄ Գեղարվեստի ակադեմիայի թղթակից անդամ (1954)։

Կենսագրություն 	
Գրիգորի Շեգալը ծնվել է 1889 թվականին։ Սովորել է Պետերբուրգի նկարչական դպրոցում` Արկադի Ռիլովի, Նիկոլայ Ռյորիխի և Իվան Բիլիբինի մոտ, ինչպես նաև Գեղարվեստի ակադեմիայում (1917-1918) Գուգո Զալեմանի մոտ, Մոսկվայում (1922-1925)՝ Ալեքսանդր Շևչենկոյի մոտ։

Դասավանդել է Մոսկվայի գեղարվեստի ինստիտուտում (1937-1941) և Մոսկվայի Գերասիմովի անվան կինեմատոգրաֆիայի համառուսական պետական ինստիտուտում (1945-1956)։ 1928 թվականից Հեղափոխական Ռուսաստանի նկարիչների ասոցիացիայի անդամ։ Աշխատել է պատմահեղափոխական («1917 թվականի Կերենսկու փախուստը Գատչինայից», 1936-1938, ԳՏԳ) և կենցաղային ժանրերում, նկարել է բնապատկերներ («Մարտ։ Կապույտ ստվերներ», 1946, Տրետյակովյան պատկերասրահ), նատյուրմորտներ և դիմանկարներ, որոնք ստեղծվել են նուրբ, պայծառ գույնի կոլորիտային գամմայով։

Նկարիչը մահացել է 1956 թվականին։ Թաղվել է Մոսկվայի Վվեդենսկոյե գերեզմանատանը, 3-րդ հատվածամասում։

Աշխատություններ 
 Գունազարդում նկարչության մեջ, Մոսկվա, 1957։
 «Երկաթուղային աշխատողների գնդակահարումը կոլչակցիների կողմից 1919 թվականին Կիզելում» նկարը։

Հետաքրքիր փաստեր 
 1938 թվականին Գրիգորի Շեգալն ավարտել է «Կերենսկու փախուստը Գատչինայից» նկարը, որտեղ գլխավոր հերոսը պատկերված է կնոջ հագուստով, հետագայում բազմացված նկարը հրատարակվել է խորհրդային դասագրքերում («Կնոջ հագուստով Կերենսկու» առասպելը հաջողությամբ յուրացրել է ինչպես պաշտոնական քարոզչությունը, այնպես էլ ժողովրդական խոսք ու զրույցը)։

Ծանոթագրություններ

Գրականություն 
 Ռազումովսկայա Ս. Վ. Գ. Մ. Շեգալ, Մոսկվա, 1963։

Խորհրդային նկարիչներ